Конкурс метадычных распрацовак

“Распрацоўка дыдактычных матэрыялаў прадметаў сацыяльна-гуманітарнага

цыкла па падрыхтоўцы вучняў да рэспубліканскай алімпіяды”

“БЕЛАРУСКАЯ МОВА І ЛІТАРАТУРА”

**ІХ КЛАС**

**Аўтар:**

**Лахадынава Вольга Уладзіміраўна**,

настаўнік беларускай мовы і

літаратуры дзяржаўнай установы

адукацыі “Навучальна-педагагічны комплекс

дзіцячы сад – сярэдняя школа №12

г. Магілёва”; вышэйшая

кваліфікацыйная катэгорыя;

р. т.

м. т. +375297430184

[loravladimi@bk.ru](mailto:loravladimi@bk.ru)

Магілёў 2021

**КОМПЛЕКСНАЯ РАБОТА**

**ПА БЕЛАРУСКАЙ МОВЕ І ЛІТАРАТУРЫ**

**ІХ клас**

**Заданне 1.** У фанетычнай транскрыпцыі пакажыце, якім чынам вымаўляюцца падкрэсленыя групы зычных у беларускай мове.

(*Максімальная колькасць балаў* – ***5***)

УЗОР: грузчык - [шч]

|  |  |  |  |
| --- | --- | --- | --- |
| матчына |  | анекдот |  |
| грамадства |  | дрожджы |  |
| расшукаць |  | падвезці |  |
| плацдарм |  | лётчык |  |
| схематычны |  | падганяць |  |

**Заданне 2**. Размясціце сінонімы-прыметнікі ў парадку ўзмацнення прыметы

(*Максімальная колькасць балаў* – ***5***)

а) прыўзняты, урачысты, узнёслы;

б) эфектны, прыгожы, маляўнічы;

в) уласны, персанальны, асабісты;

г) павольны, марудны, няспешны, асцярожны;

д) узвышаны, ідэальны, узорны, дасканалы;

**Заданне 3.** Падкрэсліце ў кожным радзе слова(ы) з арфаграфічнымі памылкамі.

(*Максімальная колькасць балаў* - ***5***)

1) Таршэр, скейтэр, выкрэсліць, выпрагчы, вадэвіль;

2) Валяр’ян, дывярсант, бюлетэнь, мятровы, пяцярня;

3) Узбекскі, беластокскі, галандскі, парыжскі, нарвескі;

4) Эгзотыка, лушчыць, сышчык, рушнік, спражка;

5) Оптыка, вокрык, опіс, водзыў, одпуск.

**Заданне 4**. Размяркуйце словы ў табліцу згодна іх напісанню.

(*Максімальная колькасць балаў* – ***5***)

Стаяць (на) смерць, раздзяліць (па) роўну, размаўляць (па) французску, скаціцца (на) ніз гары, (у) рэшце рэшт пагадзіцца, згуляць (у) нічыю, (дзе) нідзе бачыць, (амаль) што не чуваць, (да) ранку не вернецца, кінуліся (у) рассыпную.

**Заданне 5**. Патлумачце, пра каго ці пра што гаворыцца ў фразеалагізмах, ужытых у сказах? Адказ запішыце.

(*Максімальная колькасць балаў* - ***10***)

*Узор*: Без мяне двух слоў неможаце звязаць! (З. Бяспалы. Шышка).

|  |  |  |
| --- | --- | --- |
| № сказа | фразеалагізм | тлумачэнне |
|  | *не ўмець звязаць двух слоў* | *не ўмець звязна, прыгожа выказваць свае думкі* |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |

1) Антоні Плахінскі… даводзіўся ёй дваюрадным ці траюрадным братам, адным словам, сёмая вада на кісялі (М. Гарэцкі).

2) Жанчыне хацелася паслухаць і нявестчыны словы з другіх вуснаў (У. Паўлаў).

3) Гэта былі ужо нават не дубраўцы, а прыезджыя, і хату яны куплялі таксама з другіх рук (І. Чыгрынаў).

4) А хіба я не «скарылася», калі пасмела ў такім выглядзе ў вёску з’явіцца? Магла ж і за трыдзевяць зямель з’ехаць… Свет вялік, і ўсюды людзі жывуць… (П. Місько)

5) Ды я сёння сказала: глядзі, хлопчык, калі яшчэ раз убачу — будзе до-о-брая лазня. Так адхрышчу, што дзясятаму закажаш (А. Кудравец).

**Заданне 6**. Знайдзіце і падкрэсліце ў прыведзеных сказах названы член сказа і напішыце, чым ён выражаны.

(*Максімальная колькасць балаў* - ***10***)

|  |  |
| --- | --- |
| Член сказа | Чым выражаны |
| *Дзейнік*  1) Белая варона – чалавек , рэзка не падобны на іншых людзей сваімі паводзінамі ці знешнім выглядам, не такі, як усе.  2) Што ж мне можа быць больш за радзіму любую міла? (П. Панчанка)  *Выказнік*  1) Шустры жоўценькі клубок – шмыг са сцежкі пад дубок.  2) Тут, у палескай глыбі, ночы – хоць вока згубі.  *Дапаўненне*  1) Сямёра аднаго не чакаюць.  2) Старыя часта ўспамінаюць перажытае.  *Азначэнне*  1) Паступова пачала вяртацца да мяне здольнасць адчуваць, думаць.  2) Пераспелыя ягады абсыпалі дол.  *Акалічнасць*  1) Я вам вельмі ўдзячны.  2) Мы зайшлі да вас параіцца. |  |

**Заданне 7**. З дэфармаваных сказаў узнавіце і запішыце толькі аднасастаўныя. Вызначце іх тып. Заданне выканайце ў прапанаванай табліцы.

(*Максімальная колькасць балаў* - ***10***)

|  |  |  |
| --- | --- | --- |
| № п/п | Сказ | Тып сказа |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |

1) Нехта, аддаць, раўніна, у, лапы, ноч, і, даждж. 2) І, усё, ж, такі, непрыемны, асоба, я, яшчэ, не, даводзіцца, бачыць. 3) Месяц, слаба, свяціць, на, верас. 4) Чымсьці, вельмі, знаёмы, павеяць, на, я, ад, гэты, словы. 5) Селянін, з, доўгі, вусы, пацягнуць, ён, за, нага, з, конь. 6) І, атрад, рушыць, за, я, у, бок, дом, Дубатоўк. 7) Коні, падвесці, да, дом. 8) Так, напрыклад, выйсці, на, людзі, легенда, пра, Машэка.9) Высокі, трава, быць, абсыпаны, белы, халодны, пудра, і, ружавець, ад, першы, праменні, сонца. 10) З, кашмар, быць, скончаны. 11) Мокры, высокі, трава, сонца, радасць… 12) І, над, чысты, хаткі, бусліны, вялізны, гнёзды, і, блакітны, цішыня.

**Заданне 8.** Перакладзіце на беларускую мову, захаваўшы ўсе стылістычныя адценні тэксту.

(*Максімальная колькасць балаў* - ***5***)

Человек, идущий в завтра… Он немыслим без широты взгляда на жизнь, без осознания своей роли в обществе, без того, что называют общечеловеческой культурой. В конечном итоге культура человека определяется тем, насколько он отзывчив к нуждам и заботам людей. Человек, идущий в завтра, обязан быть культурным. Таким он в тысячу раз нужней обществу будущего (*С. Коненков*).

**Заданне 9.** Перад вамі *цэнтон* – верш, складзены з урыўкаў розных твораў аднаго ці некалькіх паэтаў. Запішыце імёны і прзвішчы аўтараў асобных радкоў і назвы твораў, адкуль яны ўзятыя.

(*Максімальная колькасць балаў* - ***3***)

*Песняй вясны лебядзінаю,*

*Скінуўшы зімнія чары,*

*Шэпчуцца явар з калінаю*

*Ў сумнай даліне над ярам.*

*Але расстацца нам час наступае;*

*Пэўна, ўжо доля такая у нас.*

*Моцна кахаў я цябе, дарагая,*

*Але расстацца нам час.*

*Клятву забыў ты, забыў і параду,*

*Помніш, казала я — мілы,*

*Ведай жа, кара чакае за здраду*

*Нават у змроку магілы.*

**Заданне 10.** Удумліва прачытайце наступныя вершаваныя радкі. Якія гістарычныя эпохі ў іх адлюстраваны? Запішыце.

(*Максімальная колькасць балаў* - ***2***)

|  |  |
| --- | --- |
| *У шляхетным палацы,*  *У аздобленай мармурам зале,*  *Дзе грымела мазурка*  *І свечкі гарэлі ледзь-ледзь,*  *Перад дамамі сэрца*  *Паэты калені схілялі –*  *І жанчыны шчасліва*  *Пачыналі ўміг маладзець.*  *Г. Бураўкін* |  |
| *Каложа!*  *Каложа мая прыгожая!*  *Ты і ў завею,*  *як летам, пагожая.*  *Клёнам тваім,*  *пэўна, сто гадоў.*  *А можа, іх пасадзіў Міндоўг?*  *Д. Бічэль-Загнетава* |  |
| *Я з той краіны, што ў век беспрасветны*  *Ясны прамень нарадзіла – Скарыну*  *І песню для славы дала сусветнай*  *Адаму Міцкевічу – роднаму сыну.*  *К. Цвірка* |  |

**Даведкі**

**Заданне 1.**

|  |  |  |  |
| --- | --- | --- | --- |
| матчына | [чч] | анекдот | [gд] |
| грамадства | [цтв] | дрожджы | [ждж] |
| расшукаць | [шш] | падвезці | [с,ц,] |
| плацдарм | [дзд] | лётчык | [чч] |
| схематычны | [сх,] | падганяць | [дг] |

**Заданне 2.**

а) узнёслы, прыўзняты, урачысты;

б) маляўнічы, прыгожы, эфектны;

в) асабісты, уласны, персанальны;

г) павольны, няспешны, марудны, асцярожны;

д) ідэальны, узвышаны, дасканалы, узорны;

**Заданне 3**.

1) Таршэр, скейтэр (скейтар), выкрэсліць (выкрасліць), выпрагчы, вадэвіль;

2) Валяр’ян, дывярсант (дыверсант), бюлетэнь, мятровы (метровы), пяцярня;

3) Узбекскі, беластокскі (беластоцкі), галандскі, парыжскі, нарвескі (нарвежскі);

4) Эгзотыка (экзотыка), лушчыць, сышчык, рушнік (ручнік), спражка;

5) Оптыка, вокрык, опіс (вопіс), водзыў, одпуск (водпуск).

**Заданне 4**.

|  |  |  |
| --- | --- | --- |
| Разам | Асобна | Праз злучок |
| стаяць насмерць | скаціцца на ніз гары | размаўляць па-французску |
| раздзяліць пароўну | амаль што не чуваць | дзе-нідзе бачыць |
| згуляць унічыю | у рэшце рэшт пагадзіцца |  |
| кінуліся ўрассыпную | да ранку не вернецца |  |

**Заданне 5**.

|  |  |  |
| --- | --- | --- |
| № сказа | фразеалагізм | тлумачэнне |
| 1. | *сёмая вада на кісялі* | вельмі далёкі сваяк |
| 2. | *з другіх вуснаў* | праз пасрэднікаў, не непасрэдна ад сведкі (чуць, слухаць, даведвацца і пад.) |
| 3. | *з другіх рук* | набыць праз перакупшчыка, не непасрэдна ад уладальніка (купляць, трапляць і пад.) |
| 4. | *за трыдзевяць зямель* | вельмі далёка |
| 5. | *дзясятаму заказаць* | ні ў якім разе не паўтарыць падобнага і другіх папярэдзіць |

**Заданне 6**.

|  |  |
| --- | --- |
| Член сказа | Чым выражаны |
| *Дзейнік*  1) Белая варона – чалавек , рэзка не падобны на іншых людзей сваімі паводзінамі ці знешнім выглядам, не такі, як усе.  2) Што ж мне можа быць больш за радзіму любую міла? (П. Панчанка)  *Выказнік*  1) Шустры жоўценькі клубок – шмыг са сцежкі пад дубок.  2) Тут, у палескай глыбі, ночы – хоць вока згубі.  *Дапаўненне*  1) Сямёра аднаго не чакаюць.  2) Старыя часта ўспамінаюць перажытае.  *Азначэнне*  1) Паступова пачала вяртацца да мяне здольнасць адчуваць, думаць.  2) Пераспелыя ягады абсыпалі дол.  *Акалічнасць*  1) Я вам вельмі ўдзячны.  2) Мы зайшлі да вас параіцца. | 1. Фразеалагізмам  Займеннікам  1. Аддзеяслоўлены выклічнік (усечаная форма дзеяслова)  2. Фразеалагізмам  1. Колькасным лічэбнікам  2. Дзеепрыметнікам  1. Інфінітывам  2. Дзеепрыметнікам  1. Прыслоўем  2. Інфінітывам |

**Заданне 7**.

|  |  |  |
| --- | --- | --- |
| № п/п | Сказ | Тып сказа |
| 1. | І ўсё ж такой непрыемнай асобы мне яшчэ не даводзілася бачыць. | Безасабовы |
| 2. | Чымсьці вельмі знаёмым павеяла на мяне ад гэтых слоў. | Безасабовы |
| 3. | Коней падвялі да дома. | Няпэўна-асабовы |
| 4. | З кашмарам было скончана. | Безасабовы |
| 5. | Мокрая высокая трава, сонца, радасць… | Назыўны |

1) Нехта аддаў раўніну ў лапы ночы і дажджу. 2) І ўсё ж такой непрыемнай асобы мне яшчэ не даводзілася бачыць. 3) Месяц слаба свяціў на верас. 4) Чымсьці вельмі знаёмым павеяла на мяне ад гэтых слоў. 5) Селянін з доўгімі вусамі пацягнуў яго за нагу з каня. 6) І атрад рушыў за мною ў бок дома Дубатоўка. 7) Коней падвялі да дома. 8) Так, напрыклад, выйшла на людзі легенда пра Машэку. 9) Высокая трава была абсыпана белай, халоднай пудрай і ружавела ад першых праменняў сонца. 10) З кашмарам было скончана. 11) Мокрая высокая трава, сонца, радасць… 12) І над чыстымі хаткамі бусліныя вялізныя гнёзды і блакітная цішыня (*Уладзімір Караткевіч. “Дзікае паляванне караля Стаха”).*

**Заданне 8.**

Чалавек, што крочыць у заўтра… Ён павінен вызначацца шырынёй погляду на жыццё, усведамленнем сваёй ролі ў грамадстве, павінен валодаць агульначалавечай культурай. Культура чалавека вызначаецца тым, наколькі ён чулы да патрэб і клопатаў людзей. Чалавек, што крочыць у заўтра, абавязаны быць культурным. Такім ён больш за тысячу разоў патрэбны грамадству будучага (С. Канянкоў).

**Заданне 9.**

|  |  |  |  |
| --- | --- | --- | --- |
| № п/п | Аўтары твораў | Назвы твораў | |
| 1. | Янка Купала | | “Явар і каліна” | |
| 2. | Максім Багдановіч | “Раманс” (“Зорка Венера”) | |
| 3. | Адам Міцкевіч | “Свіцязянка” | |

**Заданне 10.**

|  |  |
| --- | --- |
| *У шляхетным палацы,*  *У аздобленай мармурам зале,*  *Дзе грымела мазурка*  *І свечкі гарэлі ледзь-ледзь,*  *Перад дамамі сэрца*  *Паэты калені схілялі –*  *І жанчыны шчасліва*  *Пачыналі ўміг маладзець.*  *Г. Бураўкін* | эпоха Рамантызму |
| *Каложа!*  *Каложа мая прыгожая!*  *Ты і ў завею,*  *як летам, пагожая.*  *Клёнам тваім,*  *пэўна, сто гадоў.*  *А можа, іх пасадзіў Міндоўг?*  *Д. Бічэль-Загнетава* | эпоха Сярэднявечча |
| *Я з той краіны, што ў век беспрасветны*  *Ясны прамень нарадзіла – Скарыну*  *І песню для славы дала сусветнай*  *Адаму Міцкевічу – роднаму сыну.*  *К. Цвірка* | эпоха Адраджэння  эпоха Рамантызму |

**Спіс літаратуры**

1. Караткевіч, У. Збор твораў у васьмі тамах, том 7 / У. Караткевіч. – Мінск, “Мастацкая літаратура”, 1990 – С. 5 – 197.

2. Куліковіч, У. І. Сучасная беларуская арфаграфія / В. І. Куліковіч – Мінск, “Новое знание”, 2011

3. Шкраба, І. Р. Лінгвістычныя задачы па беларускай мове / І. Р. Шкраба – Мінск, 2010

4. Шведаў, С. М. Слоўнік сінонімаў беларускай мовы / С. М. Шведаў – Мінск, “Сучаснае слова”, 2004

5. Куліковіч, У. І. Гучанне беларускага слова / В. І. Куліковіч – Мінск, “Пачатковая школа”, 2016

6. Цыбульская, С. І. / Беларуская мова. Сінтаксіс і пунктуацыя – Мінск, “Новое знание”, 2013

7. Лясун, Л. І. Беларуская літаратура другой паловы ХХ стагоддзя// Беларуская мова і літаратура. – 2003. – №5. – С. 27 – 28.